**2017 жылғы 30 наурызда сағат 16.00-де** «Маржан» бизнес-орталығында ҚР Парламенті Мәжілісінің Қазақстан халқы Ассамблеясынан сайланған депутаттары елордалық ҚХА, Ғылыми-сарапшылық тобының мүшелерімен, Астана қ. этномәдени бірлестіктерінің жетекшілерімен кездесу өтті. Кездесуде ҚХА өзекті мәселелер мен міндеттер талқыланды.

Іс-шараның модераторы болып Астана қаласы әкімінің орынбасары Е.Ә.Аманшаев сөз сөйледі.

Парламент Мәжілісі Төрағасының орынбасары В.К. Божко мен Қазақстан халқы Ассамблеясы Төрағасының орынбасары, Қазақстан Республикасы Президенті Әкімшілігінің Қазақстан халқы Ассамблеясы хатшылығының меңгерушісі Д.Қ. Мыңбай сөз сөйлеп, сұрақтарға жауап қайтарды.

Кездесу барысында қоғам дамуының өзекті мәселелерін шешудегі Қазақстан халқы Ассамблеясының рөлін арттыру мәселелері қозғалды.

Сонымен қатар, кездесу қорытындылары бойынша Республика Парламентінің Қазақстан халқы Ассамблеясымен этносаралық және конфессияаралық қарым-қатынастарды үйлестіру саласында мемлекеттік органдармен және азаматтық қоғам институттарымен өзара тиімді іс-қимылдарын қамтамасыз етудің негізгі бағыттарын қарау жоспарланды.